જેટલીએ દાવો કર્યો છે કે નોટબંદીનો વિકલ્પ વધારેને વધારે લોકો પસંદ કરી રહ્યાં છે. પરંતુ વિપક્ષ જબરજસ્તી તેમાં ખોળખાપણ કાઢી રહ્યું છે. જેટલી પ્રમાણે નોટબંદીના પગલે દેશની અર્થવ્યવસ્થામાં સુધારો આવશે. ઇમાનદારીથી ટેક્સ ભરવા માટે મજબુર થશે. અરૂણ જેટલીએ જણાવ્યું છે કે સરકારના આ નિર્ણયથી ગરીબી ઘટશે. સામાન્ય જનતાનું જીવન સુધરશે. મોટા ઉદ્યોગપતિઓના દેવા માફ કરી દીધા હોવાના આરોપ પર પણ નાણાપ્રધાનને વિપક્ષના સવાલોના જવાબ આપ્યા છે. જેટલીના મતે ઉદ્યોગપતિઓને લોન તેમની સરકાર આવ્યા તે પહેંલા આપવામાં આવી હતી. જે મોટી સંખ્યામાં આપવામાં આવી હતી. જેમની મુશ્કેલીઓનો સામનો અમારે કરવો પડી રહ્યો છે. જેટલીએ કહ્યું છે કે આ માહિતીને ગુપ્ત રાખવાની હતી એટલા માટે જ આઠ નવેમ્બર પહેલાં એટીએમમાં પૈસા મૂકવામાં આવ્યાં ન હતા.